Ditsem Nuus - Brics-beraad groot impak
Brics-beraad groot impak
Die Brics-beraad wat tans in Johannesburg by die Sandton Konvensiesentrum gehou word met die staatshoofde van die vyf lande teenwoordig pres. Xi Jinping (China), pres. Vladimir Putin (Rusland), premier Narendra Modi (Indië), pres. Michel Temer (Brasilië) en Cyril Ramaphosa (Suid-Afrika), moet noodwendig ‘n massiewe impak hê op handel internasionaal sowel as besigheid in ook SA. Veral met China is ingrypende handelsooreenkomste gesluit, o.a. vir 'n R33,4 miljard lening vir Eskom om die Kusile kragstasie te voltooi. Die totale ekonomiese ooreenkomste nou met China geteken beloop sowat R225 miljard.
Trouens dit wil voorkom asof China sy aandeel in SA soveel as moontlik uitbrei, die spreekwoordelike oortjies van die seekoei waarvan algemeen bekend is. Rusland is steeds geïnteresseerd om kernenergie aan SA te verkoop, maar blykbaar wil Ramaphosa dit nie op dieselfde skaal doen as wat Zuma in die oog gehad het nie. Indië en Brasilië is ook daarop ingestel om hul handel met SA maksimaal uit te brei en vir hulself soveel as moontlik geld te maak. In hoe mate die ANC-regering met die groot staatskuldlas en enorme korrupsie effektiewelik om die raadstafel kan beding, is 'n wydope vraag.